Berlingske Tidende, 1836-12-22
Jndenlandske Efterretninger. Kjøbenhavn, den 22de December. Veteranen blandt vore berømteste Lærde, Hans Excellence, Hr. Overkammerherre, Dr. Philos. A. W. v. Hauch, Ridder af Elephanten, Storkors af Danebroge, Danebrogsmand, Medlem af mange lærde Samfund o. s. v., har begyndt at udgive følgende Værk: "Det physiske Cabinet eller Beskrivelse over de til Experimental Physiken henhørende vigtigste Jnstrumenter tilligemed Brugen deraf. Første Deel. Første Hefte, med fem og tyve Kobbere." Den ærværdige Forfatter yttrer sig over dette Arbeide i "Forerindringen, saaledes: "Denne Beskrivelse over physiske Jnstrumenter skal tjene som et Sidestykke og et Supplement til mine Begyndelsesgrunde i Naturlæren; den maa derfor følge samme Plan og Orden, som denne, ikke desto mindre, for at den ogsaa kan læses som et Værk for sig selv, har jeg kortelig foran Jnstrumentets Beskrivelse, anført de Sætninger, som derved skal bevises og som staae dermed i uadskillelig Forbindelse, som naturligt ville de mange nye Opdagelser, hvormed Naturlæren er blevet beriget siden Udgaven af min Naturlærre, ikke forbigaaes, og de derpaa grundede og de dertil sigtende Redskaber, i det mindste de vigtigste og fuldkommen stadfæstede blandt disse, ville blive optagne og henbragte paa de Steder i dette Værk, hvor de henhøre, saa at heri vil findes en Beskrivelse saavel af de vigtigste ældre, som af de nyeste indtil vore Dage bekjendte Redskaber, som henhøre til Experimental=Physiken." Henseende til foregaaende Værker over samme Gjenstand siger Forfatteren til Slutning: "Uagtet de mange Beskrivelser, som haves over ældre og nyere physiske Jnstrumenter, giver dog ingen af disse Værker en fuldstændig af de til vore Dage bekjendte vigtigste Jnstrumenter, henhørende til ExperimentalPhysiken, da de ældre ikke give og ikke kunne give Beskrivelse over Jnstrumenter, som til den Tid endnu ikke vare udtænkte, og intet nyere Værk er mig bekjendt, som, med Hensyn til physiske Redskaber, omfatter hele Naturlæren og alle dens Deele. Dersom denne min Beskrivelse over physiske Apparater, i Følge min Hensigt, nogenledes afhielper dette Savn, da tør jeg smigre mig med, at den ikke vil blive uvelkommen, saa meget mere, da der vil findes flere Jnstrumenter, som intetsteds hidindtil ere beskrevne, hvilket allerede er Tilfældet i dette første Hefte af Værket. Forfatteren har saaledes i en bestemt, den sande Lærde værdig, beskeden Tone angivet sit Værks Tendents; men i Henseende til den her afhandlede Gjenstand og i Maaden, hvorpaa dette er skeet, troe vi dog at maatte tilføje Følgende. Hs. Excellence Hr. Overkammerherre v. Hauchs Samling af physikalske Jnstrumenter, er en af de rigeste og meest omfattende, som nu forefindes. Den er en sand og udmærket Prydelse for Academiet i Sorø. Beskrivelsen af en saa righoldig Samling maa altsaa nødvendig fremme Videnskaben, da en saa stor Samlings Beskrivelse selv i andre Sprog ikke er at fremvise. Men med den liden Afsætning et saadant Værk, hvis det skulde udstyrres som det burde, muligviis kan finde, var det at forudsee at ingen Boghandler hos os kunde befatte sig dermed som Forlagsartikkel. Men den ærværdige Forfatter, der havde anvendt saa store Midler paa at anskaffe Samlingen, har nu ogsaa ved betydelige Omkostninger ladet alle Jnstrumenterne aftegne og stikke i Kobber. Bogtrykker Luno har ogsaa i typographisk Henseende svaret til Forfatterens Forventninger. Saaledes ville vi, naar det ganske er fuldendt, erholde et Pragtværk i denne Videnskabsgreen, som ikke alene vi, men ingen anden Nation have at opvise Magen til. Ligesom den højtberømte Forfatters classiske Værk over Naturlæren flere Gange er blevet oversat i fremmede Sprog, saaledes vil sikkert dette ogsaa vorde Tilfældet med Sidestykket dertil.